Randvik

Randvik er en del av tettstedet Risør i Risør kommune. Bebyggelsen startet på 1960-tallet da kommunen begynte å bygge oppover på Randvikheia og i Randvikskogen. Plassen består ellers av to gårder nede på Randvik og en på Randvikheia.

Navnet Randvik
Navnet Randvik skal ifølge professor Oluf Rygh ha vært skrevet som nå, også i gammelnorsk tid. Navnet skal ifølge professor Rygh, bety rond, som betyr rand eller kant. Andre plasser på Randvik som har dette navnet.
 Randvikheia - heia på oppsiden av Randvik, heter Randvkheia. 
 Randvikhalvøya - Randvikhalvøya ligger nede på Randvik og er halvøya som er mellom Randvikgårdene og havet. 
 Randvikstranda - Randvikstranda er navnet på både Østre og Vestre Randvikstranda. Østre Randvikstranda ligger mot Risør og Vestre Randvikstranda ligger mot Sandnesfjorden. 
 Lille Randvik - Husmannsplassen Lille Randvik ligger på tuppen av Randvikhalvøya mot Risør. Det er privateid og er sommerhus.

Skolen
 Risør barneskole (1.-7. kl) - skolen ligger på Kjempesteinsmyra på Randvik. Skolen har mye natur og lekeområde for ungene. I 2011 hadde skolen et høstmarked, for å samle inn penger til TV-aksjonen i NRK. Det ble en suksess. Skolen har SFO i SFO-bygget og ca. 400 elever. Rektor ved skolen er Erik Hjelmberg. 
 Risør ungdomsskole (10. kl) - skolen ligger på Kjempesteinsmyra på Randvik. Der går alle ungdomsskoleelevene fra Søndeled skole, Hope skole og Risør barneskole. Hvert eneste år er 10.-klasse på tur med Aktive fredsreiser til Polen. Rektor ved skolen er Anne Synøve Drage.

Nærbutikken
Rimi Randvik er en nærbutikk som ligger ved siden av skolen. Der har det vært butikk siden 1990-tallet. Terje Larsen var butikksjef på tidligere ICA Nær Randvik i mange år, men nå er det Knut Ekklo som er butikksjef på Rimi Randvik. Det er også post i butikk på Rimi. Fra august 2012 er det åpnet en ny frisørsalong.

Natur
Randvik har mye skog, hei, sjø og strand. Randvik har to badestrender: Østre og Vestre Randvikstranda. Det er mange fiskeplasser, som på Ytre Randvik. Det går stier fra Randvik til Risør (Flisvika) og til Åmland (Fransåsen).

Attraksjoner
 Konvoibyen - På 1960-tallet ble det bygd boliger for krigsseilere og sjømenn. De kalles i dag Konvoibyen. Blant annet kom Erik Bye på åpninga i 1968. Det er også et minnesmerke som hvert år markeres 8. mai. Konvoibyen ligger ved siden av butikken. 
 Randvikstranda - Randvikstranda ligger nede på selve Randvik. Det er to strender, Østre og Vestre Randvikstranda. Den østre ligger mot Risør og den vestre ligger ved Sandnesfjorden. 
 Ytre Randvik - ligger på utsiden av Randvikstranda.

Søndeled
Bosetninger i Risør